SENTENZA TAT-TRIBUNAL GĦAS-SERVIZZ PUBBLIKU
(It-Tieni Awla)
13 ta’ Diċembru 2007
Kawża F-27/07
Asa Sundholm
vs
Il-Kummissjoni tal-Komunitajiet Ewropej
“Servizz pubbliku – Uffiċjali – Evalwazzjoni – Rapport ta’ l-iżvilupp tal-karriera – Proċedura ta’ evalwazzjoni 2001/2002 – Assenza għal raġuni medika – Eżekuzzjoni ta’ sentenza tal-Qorti tal-Prim’Istanza – Artikolu 233 KE”
Suġġett: Rikors ippreaentat skont l-Artikoli 236 KE u 152 EA, li permezz tiegħu A. Sundholm titlob l-annullament tad-Deċiżjoni tal-Kummissjoni,
tat-2 ta’ Ġunju 2006, li tistabbilixxi r-rapport dwar l‑iżvilupp tal-karriera tagħha għall-perijodu ta’ bejn l-1 ta’ Lulju
2001 u l-31 ta’ Diċembru 2002 b’eżekuzzjoni tas-sentenza tal-Qorti tal-Prim’Istanza tal-20 ta’ April 2005, Sundholm vs Il‑Kummissjoni
(T‑86/04, li għadha ma ġietx ippubblikata fil‑Ġabra).
Deċiżjoni: Ir-rikors huwa miċħud. Kull parti għandha tbati l-ispejjeż tagħha stess.
Sommarju
1.      Uffiċjali – Evalwazzjoni – Rapport ta’ l-iżvilupp tal-karriera – Stħarriġ ġudizzjarju – Limiti
(Regolamenti tal-Persunal, Artikolu 43)
2.      Uffiċjali – Evalwazzjoni – Rapport ta’ l-iżvilupp tal-karriera – Obbligu ta’ motivazzjoni – Portata
(Regolamenti tal-Persunal, Artikolu 43)
1.      Il-Qorti tal-Prim’Istanza ma hijiex kompetenti sabiex tissostitwixxi l-evalwazzjoni tagħha minflok dik tal-persuni inkarigati
sabiex jevalwaw ix-xogħol tal-persuna evalwata. Fil-fatt, l-istituzzjonijiet Komunitarji għandhom setgħa diskrezzjonali wiesgħa
sabiex jevalwaw ix-xogħol tal-uffiċjali tagħhom. Id-deċiżjonijiet ta’ valur magħmula fuq l-uffiċjali fir-rapporti dwar l-iżvilupp
tal-karrierra huma esklużi mill-istħarriġ ġudizzjarju, li jiġi eżerċitat biss fuq l-eventwali irregolaritajiet fil-forma,
l-iżbalji ta’ fatt manifesti li jolqtu l-evalwazzjonijiet magħmula mill-amministrazzjoni, kif ukoll fuq eventwali abbuż ta’
poter.
(ara l-punt 39)
Referenza:
Il-Qorti tal-Prim’Istanza: 13 ta’ Lulju 2006, Andrieu vs Il‑Kummissjoni, T‑285/04, ĠabraSP p. I‑A‑2‑161 u II‑A‑2‑775, punt 99;
12 ta’ Settembru 2007, Combescot vs Il‑Kummissjoni, T‑249/04, ĠabraSP p. I‑A‑2‑0000 u II‑A‑2‑0000, punt 78
2.      Għandha tingħata attenzjoni partikolari għall-motivazzjoni tar-rapport ta’ żvilupp tal-karriera f’ċerti sitwazzjonijiet, b’mod
partikolari meta l-evalwatur tal-appell jinjora r-rakkomandazzjonijiet tal-kumitat konġunt għall-evalwazzjonijiet, meta r-rapport
dwar l-iżvilupp tal-karriera jkun jinkludi evalwazzjonijiet inqas favorevoli minn dawk imsemmija f’rapport preċedenti jew
inkella meta l-imsemmi rapport jiġi stabbilit b’dewmien u l-evalwatur ma jkunx għadu s-superjur ġerarkiku li kien fil-kariga
matul il-perijodu suġġett għall-evalwazzjoni.
(ara l-punt 47)
Referenza:
Il-Qorti tal-Prim’Ístanza: 30 ta’ Settembru 2004, Ferrer de Moncada vs Il‑Kummissjoni, T‑16/03, ĠabraSP p. I‑A‑261 u II‑1163,
punti 49, 50, 53 u 54; Combescot vs Il-Kummissjoni, iċċitata iktar ’il fuq, punt 84